ജില്ലയില് പരക്കെ മഴ 19 കുടുംബങ്ങളെ മാറ്റിപ്പാര്പ്പിച്ചു lead വെള്ളമുണ്ട: ജില്ലയില് പരക്കെ മഴ. ബുധനാഴ്ച ഉച്ചയോടെ ആരംഭിച്ച മഴ, രാത്രിയും തുടര്ന്നു. കനത്ത മഴയെ തുടര്ന്ന് ജില്ലയില് 19 കുടുംബങ്ങളിലെ 83 പേരെ ദുരിതാശ്വാസ ക്യാമ്ബുകളിലേക്ക് മാറ്റി. വൈത്തിരി താലൂക്കില് മൂന്നും മാനന്തവാടി താലൂക്കില് ഒന്നും ദുരിതാശ്വാസ ക്യാമ്ബുകള് തുറന്നു. വെള്ളമുണ്ട വാളാരംകുന്നിലെ ആറ് കുടുംബങ്ങളിലെ 31 പേരെ സുരക്ഷാ മുന്കരുതലുകളുടെ ഭാഗമായി പുളിഞ്ഞാല് ഗവ. ഹൈസ്കൂളിലെ താല്ക്കാലിക ക്യാമ്ബിലേക്കാണ് മാറ്റിയത്. 2018ലെ കാലവര്ഷത്തില് ഉരുള്പൊട്ടലുണ്ടായ കോളനിയിലെ കുടുംബങ്ങളെയാണ് മാറ്റിത്താമസിപ്പിച്ചത്. സുല്ത്താന് ബത്തേരി: ബുധനാഴ്ച രാത്രി പെയ്ത കനത്ത മഴയില് സുല്ത്താന് ബത്തേരി നഗരത്തിലെ ഗാന്ധി ജങ്ഷന് വെള്ളത്തില് മുങ്ങി. ഗതാഗതം തടസ്സപ്പെടുന്ന രീതിയിലായിരുന്നു റോഡില് വെള്ളക്കെട്ട്. നഗരത്തിലെ താഴ്ന്ന പ്രദേശമാണ് ചുള്ളിയോട് റോഡിലെ ഗാന്ധി ജങ്ഷന്. വെള്ളക്കെട്ട് ഒഴിവാകാന് ഓടയുടെ അഭാവം ഇവിടെ പ്രശ്നമാകാറുണ്ട്. ഇടക്കിടെ ഓവുചാല് നന്നാക്കാറുണ്ടെങ്കിലും നഗരത്തിലെ മറ്റിടങ്ങളില്നിന്നുള്ള അവശിഷടങ്ങള് ഇവിടത്തെ ഓവുചാലില് അടിയുന്നതാണ് ഒഴുക്കിന് തടസ്സമാകുന്നത്. നഗരത്തിലെ മേക്കാടന്സിന് മുന്നിലും വെള്ളക്കെട്ടുണ്ടായി. WEDWDL14 ബുധനാഴ്ച രാത്രി സുല്ത്താന് ബത്തേരി നഗരത്തിലെ ഗാന്ധി ജങ്ഷനിലെ വെള്ളക്കെട്ട്